होल्डिंग टैक्स में वृद्धि के खिलाफ आप का धरना
होल्डिंगटैक्स में बेतहाशा वृद्धि के खिलाफ आम आदमी पार्टी ने बुधवार को रणधीर वर्मा चौक पर धरना दिया। इस क्रमिक धरना के दौरान पार्टी के संयोजक राजकुमार सोनी ने कहा कि सरकार की जन विरोधी नीति के बोझ तले आम जनता दबती जा रही है। महंगाई, बेरोजगारी, भ्रष्टाचार चरम पर है। नगर निगम भी सरकार के इशारे पर काम कर रही है। उन्होंने होल्डिंग टैक्स वापस नहीं लिए जाने तक क्रमिक धरना जारी रखने का एलान किया। धरना में सचिव सुनील महतो, मनव्वर अख्तर, पीयूष झा, अशफाक आलम, विकास श्रीवास्तव, गोपाल महतो, इंद्रदेव सिंह, प्रकाश राम, चांद बीबी, नवाब, संजय सिन्हा, सोवेन बनर्जी, सुमन पांडेय, गोपाल महतो आदि शामिल थे।
आम आदमी पार्टी का धरना।
bho_Deva hin_Deva awa_Deva